Vyrazili sme na túru v Liptovskom Mikuláši
S našimi zamestnancami sme sa vybrali za prírodnými krásami v okolí Liptovského Mikuláša, kde vznikajú syrové špeciality značky Liptov.
Savencia F&D pre zamestnancov pripravila pohodový výstup na Demänovskú horu v tesnej blízkosti závodu v Liptovskom Mikuláši. Vrchol meria 1304 m n.m. a je súčasťou severnej časti Národného parku Nízkych Tatier. Počas výletu, na ktorom sa mohol zúčastniť naozaj každý, sme okrem iného obdivovali skalné útvary, výhľady na Liptovskú kotlinu a prírodu Tatier. Zakončenie prebehlo tiež štýlovo: v slovenskej kolibe so špecialitami miestnej kuchyne vrátane našich syrov z mlieka z okolitých horských pastvín.
"Pred nedávnom sme začali s tradíciou outdoorových aktivít, aby sme sa spoznali aj inak ako v práci," povedal generálny riaditeľ Savencia F&D Aleš Malenka. "A okolie Liptovského Mikuláša je pre podobné aktivity ako stvorené. Všetci sme si odniesli pestré zážitky. Určite v tom plánujeme pokračovať aj naďalej – na rade bude zaujímavá aktivita v okolí nášho hesovského závodu na Vysočine."